### | | | | --- | --- | | | | | --- | | **Byråd** 29. marts 2016 Sagsnr. 710-2015-33409 Dok.nr. 710-2016-128946 Sagsbehandler DPHPJE | | 62.                 Kvalitetsrapport for folkeskolen 2015 - Åbent

###

|  |  |
| --- | --- |
| Tidl. politisk behandling | BY, 28.04.05, pkt. 59 |
| Forventet sagsgang | BS-U, ØK, BY |
| Lovgrundlag | Folkeskoleloven, BEK nr. 698 af 23/06/2014 |

###

**SAGENS INDHOLD**

Byrådet skal i denne sag tage stilling til
”Kvalitetsrapport for folkeskolen 2015”.

Kvalitetsrapporten indeholder primært obligatoriske mål og
data fastsat af Ministeriet for Børn, Undervisning og Ligestilling. Derudover
har Byrådet 28. april 2015 besluttet, at kvalitetsrapporten skal indeholde
status på de lokale fokusområder ”ledelse”, ”inklusion”, ”it/digitalisering” og
”den åbne skole”. ”Kvalitetsrapport for folkeskolen 2015” er vedlagt.

Byrådet besluttede 23. september 2014, at hver enkelt skole
skal udarbejde sin egen kvalitetsrapport, selvom det ikke længere er et
lovkrav. Skolernes rapporter ligger på [adresse] hjemmeside under [Kvalitet i
folkeskolerne](http://www.favrskov.dk/borger/familie-og-boern/skole).

Kvalitetsrapporten fokuserer først og fremmest på elevernes
læring og trivsel i folkeskolen. Derudover indeholder den også oplysninger om
de unges overgang til ungdomsuddannelser. Endelig giver den en status på de
lokale fokusområder. Nedenfor opsummeres de væsentligste resultater i
kvalitetsrapporten.

*Faglige resultater*

[adresse] karaktergennemsnit ved den seneste
afgangsprøve i 9. klasse ligger over landsgennemsnittet i alle fag.

Det er et nationalt mål, at mindst 80 pct. af eleverne skal
være gode til at læse og regne i de obligatoriske nationale test. Af tabel 1
fremgår det, om eleverne nåede dette mål i 2015.

Tabel 1. Er andelen af elever med gode resultater mindst 80
pct. ved de nationale test?

|  |  |  |  |  |  |  |
| --- | --- | --- | --- | --- | --- | --- |
|  | Dansk, læsning | | | | Matematik | |
| 2014/15 | 2. kl. | 4. kl. | 6. kl. | 8. kl. | 3. kl. | 6. kl. |
| Favrskov | Ja | Nej | Nej | Nej | Ja | Ja |
| [adresse] | Nej | Nej | Nej | Nej | Nej | Nej |

*Trivsel*

I forhold til elevernes trivsel ligger [adresse]
elever i 0.-3. klasse på niveau med eleverne på landsplan. De oplever ikke at
blive drillet helt så meget som landsgennemsnittet. Elevernes vurdering af
medbestemmelse på undervisningens indhold ligger under landsgennemsnittet. [adresse]
Kommunes elever i 4.-9. klasse trives ligeledes på niveau med eleverne på
landsplan. Deres faglige trivsel ligger dog lidt højere end landsgennemsnittet.
Deres oplevelse af motivation og medbestemmelse ligger lidt lavere.

*Overgang til ungdomsuddannelse*

I [adresse] forventes 95 pct. af den ungdomsårgang,
der gik ud af folkeskolen i 2014 at gennemføre mindst en ungdomsuddannelse
senest 25 år efter afsluttet grundskole. Dette tal er 93 pct. på landsplan. Af
de unge, der gik i 9. klasse i [adresse] i skoleåret 2012/13, var 87
pct. i gang med en ungdomsuddannelse i september 2015. De 66,6 pct. fulgte en
gymnasial uddannelse. 20,6 pct. fulgte en erhvervsfaglig uddannelse. På
landsplan er andelen stort set den samme. Erhvervsskolereformen har som mål, at
mindst 25 pct. af en årgang skal vælge en erhvervsfaglig uddannelse i 2020.

*Lokale fokusområder*

[adresse] fokusområder ”ledelse”, ”inklusion” og
”it/digitalisering” er blevet evalueret af medarbejdere og skoleledelser. I
forlængelse heraf har 12 skoler valgt at udarbejde handlingsplan for
”inklusion”, fire skoler har valgt ”ledelse”, og tre skoler har valgt
”it/digitalisering”. Handlingsplanerne indgår i skolens egen kvalitetsrapport.
De overordnede resultater indgår i ”Kvalitetsrapport for folkeskolen 2015”.
Desuden har Favrskov Kommune ”den åbne skole” som fokusområde. Den enkelte
skole er blevet bedt om at beskrive ét samarbejde med eksterne samarbejdspartnere
med læringsmål for eleverne mv.

Udkast til ”Kvalitetsrapport for folkeskolen 2015” og den
enkelte skoles egen kvalitetsrapport har været til udtalelse ved skolebestyrelserne.
Udtalelserne fremgår af vedlagte bilag. Følgende bemærkninger er blandt andet
fremkommet:

· Flere skolebestyrelser udtrykker tilfredshed med det faglige niveau
og muligheden for at følge elevernes trivsel, men ønsker samtidig øget fokus på
elevernes progression.

· Flere skolebestyrelser påpeger, at de mål, der skal indgå i
kvalitetsrapporten, er snævre i forhold til skolernes samlede virke. Flere
skolebestyrelser fremhæver udfordringer med arbejdet med inklusion,
medarbejdernes kompetencer, adgang til specialviden og tildeling af ressourcer.

Resultaterne i den aktuelle kvalitetsrapport for folkeskolen
er fra 2015. Den næste kvalitetsrapport for folkeskolen fremlægges for Byrådet
i foråret 2018.

**VURDERING**

Børn og Skole vurderer, at kvalitetsniveauet generelt er
tilfredsstillende for såvel læring som trivsel og overgang til ungdomsuddannelse.

For at skærpe fokus på det enkelte barns faglige og
trivselsmæssige progression planlægger Børn og Skole i samarbejde med skolerne
en række indsatser, som beskrives nedenfor. Disse vurderes at kunne bidrage til
at opfylde nationale mål og styrke lokale fokusområder, herunder målet om at 25
pct. af en ungdomsårgang skal vælge en erhvervsuddannelse i 2020.

Handlingerne vurderes samtidig at være relevante i forhold
til skolebestyrelsernes udtalelser til kvalitetsrapporten.

· **Mindst 80 pct. af elevene skal være gode til at læse og regne**

Skolerne skal udarbejde
handlingsplaner, hvis mindre end 80 pct. af eleverne var gode til at læse og
regne ved årets nationale test. Handlingsplaner indgår i skolens egen
kvalitetsrapport og angiver, hvordan ledelse og medarbejdere systematisk
arbejder med at forbedre elevernes progression. Børn og Skole følger op på
handlingsplanerne.

På baggrund af ”Kvalitetsrapport
for folkeskolen 2014” blev der som led i at styrke resultaterne iværksat et
arbejde med at revidere den eksisterende sprog- og læsepolitik. Den reviderede
strategi fremsendes til godkendelse i Børne- og Skoleudvalget foråret 2016.

· **Øget progression i læring og trivsel**

Det ses af kvalitetsrapporten, at
det faglige niveau i Favrskov Kommunes skoler generelt er højt. Imidlertid er
det afgørende, at skolerne sikrer en løbende forbedring af elevernes faglige
niveau og trivsel. Som det ses af rapportens afsnit 4.1. er der indikationer
på, at progressionen i dansk læsning har været begrænset eller ligefrem negativ
siden 2012/13.

Børn og Skole vil derfor styrke
mulighederne for fremover at følge den enkelte elevs progression og på sigt den
enkelte klasses og skoles progression, således at man kan målrette de faglige
indsatser. Det skal blandt andet ske ved hjælp af det digitale redskab
’Beregneren’. Beregneren måler den enkelte elevs læringsprogression i dansk og
matematik med udgangspunkt i de nationale test. Formålet er, at ledelse og
medarbejdere kan anvende de nationale test mere systematisk til at skabe
udvikling for den enkelte elevs læring.

· **Flere i erhvervsuddannelse**

[adresse] har
traditionelt haft en høj andel af elever, der overgår til erhvervsuddannelser,
men denne andel er jf. kvalitetsrapporten faldet de seneste år. Der er derfor
behov for at tiltrække flere elever til erhvervsskolerne. Der er allerede
iværksat en række tiltag for at styrke erhvervsperspektivet i skolerne. Flere
af folkeskolernes ældste elever har netop deltaget i [adresse] i [adresse], som er en
årlig faglig konkurrence for elever på erhvervsuddannelser. Desuden er der
netop oprettet erhvervssamarbejder i regi af den åbne skole. Erna Laursen
6. årgang samarbejder eksempelvis med Andersen Furniture med udgangspunkt i
faget Håndværk og Design. Ulstrup Skoles innovationslinje på 7.-9. årgang
samarbejder med virksomheden Solar Venti under overskrifterne innovation og
arbejdsmarkedskendskab. [adresse] og Østervangskolen samarbejder med Den jydske
Haandværkerskole om henholdsvis praktisk matematik og geometri i anvendelse.

Børn og Skole vil i samarbejde
med Job og Økonomi og eksterne samarbejdspartnere undersøge, hvilke tiltag der
yderligere kan iværksættes, for at flere elever vælger en erhvervsuddannelse.

· **Øget digitalisering**

Børn og Skole vurderer, at der
fremover er behov for, at alle elever har adgang til en personlig digital
enhed, blandt andet for at øge anvendelsen af de digitale undervisningsmidler. [adresse]
Kommunes nyreviderede it-strategi skal bidrage hertil. Strategiens formål er at
bidrage til, at lærere og pædagoger styrker anvendelsen af it i undervisningen
med det mål at fremme elevernes læring.  Strategien beskriver fire indsatsområder
for anvendelsen af it og medier på 0-18 årsområdet i perioden 2016-2020. De
fire indsatsområder er synlig læring og dannelse, digitale lege- og
læringsformer, kapacitetsopbygning og adgang til velfungerende it for alle. Børn
og Skole igangsætter i den forbindelse en nærmere analyse af tilgængeligheden
til relevant it-udstyr for eleverne, herunder om brugen af elevernes eget
it-udstyr kan udbygges.

**ØKONOMI**

Der er ingen økonomiske konsekvenser.

**INDDRAGELSE**

Udkast til ”Kvalitetsrapport for folkeskolen 2015” inkl.
skolens egen rapport har været til udtalelse ved den enkelte skolebestyrelse.
Skolernes rapporter findes på [adresse] hjemmeside under [Kvalitet i
folkeskolerne](http://www.favrskov.dk/borger/familie-og-boern/skole).

**INDSTILLING**

Direktøren for Børn og Skole indstiller til Byrådet:

1. At Kvalitetsrapport for folkeskolen
2015 godkendes.

2. At de beskrevne indsatser godkendes som
grundlag for Børn og Skoles arbejde med at fastholde og øge kvaliteten i
folkeskolen.

**BESLUTNING**

***Børne- og Skoleudvalget, 3. marts 2016:***

Fraværende:Ingen

Indstilles godkendt.

***Økonomiudvalget, 15. marts 2016:***

Fraværende:Tommy Iversen

Indstilles godkendt.

**Bilag**

|  |  |
| --- | --- |
| Kvalitetsrapport for folkeskolen 2015 | 710-2015-340798 |
| Skolebestyrelsernes udtalelser til kvalitetsrapporten | 710-2016-90841 |